Siden lørdag kl. 12.00 til søndag kl. 12.00 har det gamle Tivoli Karolinelund været fyldt med glade og engagerede mennesker i forbindelse med det første Stafet For Livet-arrangement i Aalborg. Arrangementet sætter fokus på kræft som en 24 timers kamp for livet, og netop derfor afholdes arrangementet over et helt døgn. Stafet For Livet består af tilmeldte hold på typisk 10-15 personer. Der har været to ruter på henholdsvis 0,7 km og 1,6 km, og deltagerne har selv bestemt, om de vil gå eller løbe rundt. Stafetten blev skudt i gang af over 100 såkaldte fightere, der er eller har været ramt af kræft. I løbet af weekenden har der været masser af underholdning, hvor flere solister gratis stillede op til arrangementet i den gode sags tjeneste.

Opsummering:
Karolinelund i Aalborgh har i weekenden været vært for Kræftens Bekæmpelses 24-timers arrangement.